CELEX: C2005/205/22
Language: sl
Date: 2005-08-20 00:00:00
Title: Zadeva C-255/05: Tožba Komisije Evropskih skupnosti proti Italijanski republiki, vložena dne 16. junija 2005

20.8.2005   
            
            
               SL
            
            
               Uradni list Evropske unije
            
            
               C 205/12
            
         Tožba Komisije Evropskih skupnosti proti Italijanski republiki, vložena dne 16. junija 2005
   (Zadeva C-255/05)
   (2005/C 205/22)
   Jezik postopka: italijanščina
   Komisija Evropskih skupnosti, ki jo zastopa M. Konstantinidis, zastopnik, skupaj s F. Louis in A. Capobianco, avvocati, je dne 16. junija 2005 na Sodišču Evropskih skupnosti vložila tožbo proti Italijanski republiki.
   Tožeča stranka Sodišču predlaga, naj:
   
               —
            
            
               ugotovi, da Italijanska republika s tem, da: pred izdajo gradbenega dovoljenja za projekt tretje linije sežigalnika ASM Brescia, ki je obrat iz Priloge I k Direktivi 85/337/EGS, kot je bila spremenjena, le-tega ni podvrgla presoji vplivov na okolje v skladu s členi 5 do 10 Direktive 85/337/EGS, kot je bila spremenjena,
               
                           —
                        
                        
                           da predloga za izdajo obratovalnega dovoljenja za tretjo linijo sežigalnika Brescia ni dala na vpogled javnosti na enem ali več mestih, dostopnih za javnost, in za ustrezno dolg čas, da bi bilo mogoče podati stališča preden je pristojni organ sprejel odločbo, niti na razpolago javnosti ni dala odločbe in prepisa dovoljenja,
                        
                     
                           —
                        
                        
                           ni izpolnila obveznosti iz členov 2(1) in 4(1) Direktive Sveta 85/337/EGS (1) z dne 27. junija 1985 o presoji vplivov nekaterih javnih in zasebnih projektov na okolje, spremenjene z Direktivo Sveta 97/11/ES (2) z dne 3. marca 1997 ter člena 12(1) Direktive 2000/76/ES (3) Evropskega Parlamenta in Sveta z dne 4. decembra 2000 o sežiganju odpadkov.
                        
                     
         
               —
            
            
               Italijanski republiki naloži plačilo stroškov.
            
         Tožbeni razlogi in bistvene trditve
   Družba ASM Brescia SpA upravlja s sežgalnikom, ki obsega dve liniji in je bil dovoljen leta 1993. Pred letom 2003 pa je ASM Brescia SpA izgradila „tretjo linijo“ sežigalnikov odpadkov.
   Tretja linija sežigalnika Brescia se uvršča med obrate za predelavo, kot je navedeno v točki R1 v Prilogi IIB k Direktivi 75/442/EGS in ima zmogljivost, večjo od 100 ton dnevno. Kot taka bi morala biti podvržena postopku presoje vplivov na okolje (v nadaljevanju „PVO“) v smislu Direktive 85/337/EGS, kot je bila spremenjena.
   Vendar načrt izgradnje tretje linije, kot so to potrdili tudi italijanski organi, nikoli ni bil podvržen bodisi postopku PVO niti posebni presoji (presoja ali je treba izvesti PVO). Italijanska zakonodaja namreč PVO na splošno ne zahteva za obrate za predelavo odpadkov kot to določa Direktiva 85/337/EGS, temveč vsebuje obsežne izjeme, ki znatno omejujejo obseg uporabe navedene direktive.
   Komisija meni, da izključitev objektov, ki se uporabljajo za predelavo, iz postopkov PVO v predpisih Skupnosti ni z ničemer utemeljena in torej pomeni njihovo očitno kršitev.
   V zvezi s členom 12 Direktive 2000/76/ES Komisija italijanskim organom očita, da niso objavili predloga za izdajo obratovalnega dovoljenja za tretjo linijo sežigalnika in pripadajočega dovoljenja v skladu s tem, kar določa navedeni člen.
   
      (1)  UL L 175, 5.7.1985, str. 40.
   
      (2)  UL L 73, 3.3.1997, str. 5.
   
      (3)  UL L 332, 28.12.2000, str. 91.